ചെറുതന ചുണ്ടൻ

നെഹ്റു ട്രോഫി വള്ളംകളിയിൽ മത്സരിക്കുന്ന ഒരു ചുണ്ടൻ വള്ളമാണ് ചെറുതന ചുണ്ടൻ. ആലപ്പുഴയിലെ ചെറുതന ഗ്രാമത്തിലുള്ള ചുണ്ടൻ വള്ളമാണിത്. 2004ൽ ചെറുതന ചുണ്ടൻ നെഹ്രുട്രോഫി നേടി. കുമരകം ടൗൺ ബോട്ട് ക്ലബ്ബാണ് ചെറുതന ചുണ്ടന് ട്രോഫി നേടിക്കൊടുത്തത്. രാജു വടക്കത്ത്  ആയിരുന്നു ക്യാപ്റ്റൻ.

പായിപ്പാട് വള്ളംകളി, കരുവാറ്റ വള്ളംകളി, മാന്നാർ വള്ളംകളി എന്നിവിടങ്ങളിലെല്ലാം ചെറുതന ചുണ്ടൻ ഹാട്രിക് വിജയങ്ങൾ നേടിയിട്ടുണ്ട്.

ചരിത്രം
ചെറുതനയിലെ ചിലകുടുംബക്കാർ ചേ‍ർന്ന് 1960ൽ മാരാമണിൽനിന്ന് വാങ്ങിയ പള്ളിയോടമാണ് രണ്ടാം ചെറുതന ചുണ്ടൻ. 1971 ൽ ഈ വള്ളം പൂർണ്ണമായി പുതുക്കിപണിതു. ഈ ചുണ്ടൻ വള്ളം 1982ൽ ആലപ്പാട് സുധാകരൻ വാങ്ങി ആലപ്പാട് ചുണ്ടൻ എന്ന് പുനർനാമകരണം നടത്തി. 1986 ൽ ചെറുതനക്കാർ പുതിയ ചുണ്ടൻ വള്ളം പണിതു. കോഴിമുക്ക് നാരായണൻ ആചാരിയാണ് ഈ പണികൾക്ക് നേതൃത്വം നൽകിയത്. 2020ൽ ഈ ചുണ്ടൻ വള്ളം ചമ്പക്കുളത്തിന് വിറ്റു. തുടർന്ന് പുതിയ ചുണ്ടൻവള്ളം പണിതു. ഇതാണ് ഇപ്പോഴത്തെ ചെറുതന ചുണ്ടൻ.

 ചെറുതന ബോട്ട് ക്ലബ് 
ചെറുതന ചുണ്ടൻ വള്ളത്തിൽ തുഴഞ്ഞിട്ടുള്ള ബോട്ട് ക്ലബ്ബാണ് ചെറുതന ബോട്ട്ക്ലബ്ബ്. കരുവാറ്റ, പായിപ്പാട്, മാന്നാർ എന്നീ ജലമേളകളിൽ ഈ ബോട്ട് ക്ലബ്ബ് ചെറുതനചുണ്ടൻ തുഴഞ്ഞ് വിജയിച്ചിട്ടുണ്ട്.

 അവലംബങ്ങൾ 

വർഗ്ഗം:ചുണ്ടൻ വള്ളങ്ങൾ